लो लेटेंसी गेमिंग मोड और वॉयस एसिस्टेंट सपोर्ट जैसे फीचर्स का दावा, कीमत 1199 रुपए
चाइनीज टेक कंपनी शाओमी ने मंगलवार (13 जून) को भारत में 'रेडमी बड्स 4 एक्टिव' ईयरबड्स लॉन्च कर दिया है। कंपनी ने नए ट्रूली वायरलेस स्टीरियो (TWS) ईयरबड्स में 12mm बेस प्रो ड्राइवर्स दिए हैं। Redmi Buds 4 Active With 12mm Dynamic Drivers, Google Fast Pair Launched: Price in India, Specifications
चाइनीज टेक कंपनी शाओमी ने मंगलवार (13 जून) को भारत में 'रेडमी बड्स 4 एक्टिव' ईयरबड्स लॉन्च कर दिया है। कंपनी ने नए ट्रूली वायरलेस स्टीरियो (TWS) ईयरबड्स में 12mm बेस प्रो ड्राइवर्स दिए हैं।
बजट सेगमेंट में आने वाले इस ईयरबड्स में कंपनी ने एनवायरमेंटल नॉयज कैंसलेशन, लो लेटेंसी गेमिंग मोड, वॉयस एसिस्टेंट सपोर्ट, गूगल फास्ट पेयर और इजी टच कंट्रोल्स जैसे फीचर्स दिए हैं। यह TWS IPX4 रेटिंग के साथ आते हैं, जो पानी के छीटों से सेफ रहते हैं।
रेडमी बड्स 4 एक्टिव : प्राइस और अवेलेबिलिटी
कंपनी ने रेडमी बड्स 4 एक्टिव ईयरबड्स की कीमत 1399 रुपए रखी है। हालांकि, 20 जून से लेकर 23 जून तक स्पेशल लॉन्च प्राइस के तहत यह 1199 रुपए में अवेलेबल होगा। बायर्स इस ईयरबड्स को 20 जून से कंपनी की ऑफिशियल वेबसाइट Mi.com, ई-कॉमर्स वेबसाइट अमेजन और शाओमी रिटेल स्टोर से खरीद सकेंगे।
10 मिनट की चार्जिंग में 90 मिनट चलेंगे ये ईयरबड्स
रेडमी बड्स 4 एक्टिव ईयरबड्स में 34mAh की बैटरी दी गई है। वहीं, इसके चार्जिंग केस में 440mAh की बैटरी दी गई है। कंपनी का दावा है कि 10 मिनट की चार्जिंग पर ये ईयरबड्स 90 मिनट तक चलेंगे। वहीं, चार्जिंग केस के साथ फुल चार्ज होने पर इन ईयरबड्स पर 30 घंटे का प्लेटाइम मिलेगा।
